Lav et referat af nedenstående tekst:

Tekst:
Det er med fuldt overlæg, at Aalborg Kommune lige nu bygger flere hundrede ungdomsboliger på havnefronten i Aalborg. Det skal nemlig gøre byen mere attraktiv, at man som studerende kan stå op og kigge ud over fjorden. Byggeprojektet kommer i fremtiden til at huse 254 unge. Byggeriet er endnu ikke helt færdigt, selvom de første beboere flyttede ind i efteråret. En af dem er Casper Müller Svendsen. - Det hele ligger jo lige om hjørnet. Vi har jo Musikkens Hus og byens centrum lige ved siden af. Det er fedt at bo et sted, der er så nyt. De mest heldige unge får fuld udsigt over fjorden fra 15. etage, når byggeriet står færdigt til august. - Vi vil gøre Aalborg til Danmarks mest attraktive studieby, så det er et bevidst valg fra byrådets side, at de unge skal bo her, forklarer rådmand for By- og Landskabsforvaltningen Hans Henrik Henriksen. I alt har Aalborg Kommune bygget næsten 1400 nye ungdomsboliger siden 2011. Lige nu står cirka 4000 unge på venteliste til en af dem.

Referat:
Politikerne vil skabe en mere attraktiv studieby i Aalborg ved at give de unge den bedste udsigt på havnen.